Hižo dołho je rěč wo tym, kak móhli ratarjo hišće bóle na ekologiske wašnje dźěłać. Na kak wšelakore wašnje je to móžno, bě nětko pola Radworja widźeć. Tam móličke zwěrjata rostlinam derje rosć pomhaja.
Radwor (BHR/SN). Nad polemi wokoło Radworja lětaše tele dny trut, kotryž młody muž z dalokoposłužowakom wodźeše. Jónu hodźeše so to blisko Chelna a nazajtra pola Bronja wobkedźbować. Trut lětaše chětro nisko, a wupadaše to skerje tak, zo tam něchtó wodźenje tajkeho načasneho lětanskeho nastroja zwučuje. Za filmowanje abo fotografowanje krajiny wysokosć lětanskeho aparata na žadyn pad njedosahaše.
szl_Latn szl_Latn